KOMISSION TÄYTÄNTÖÖNPANOASETUS (EU) 2021/619,

annettu 15 päivänä huhtikuuta 2021,

täytäntöönpanoasetusten (EU) 2020/2235, (EU) 2020/2236 ja (EU) 2021/403 muuttamisesta eläinterveystodistusten, yhdistettyjen eläinterveys- ja virallisten todistusten ja virallisten todistusten käyttöä koskevien siirtymäsäännösten osalta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (1) (”eläinterveyssäännöstö”) ja erityisesti sen 146 artiklan 2 kohdan, 156 artiklan 2 kohdan ensimmäisen alakohdan a alakohdan, 162 artiklan 5 kohdan, 168 artiklan 4 kohdan, 213 artiklan 2 kohdan, 224 artiklan 4 kohdan, 238 artiklan 3 kohdan ja 239 artiklan 3 kohdan,

ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (2) (virallista valvontaa koskeva asetus) ja erityisesti sen 90 artiklan, 126 artiklan 3 kohdan ja 134 artiklan ensimmäisen kohdan f alakohdan,

sekä katsoo seuraavaa:

(1) Komission täytäntöönpanoasetuksissa (EU) 2020/2235 (3), (EU) 2020/2236 (4) ja (EU) 2021/403 (5) vahvistetaan sellaisten eläinterveystodistusten, yhdistettyjen eläinterveys- ja virallisten todistusten ja virallisten todistusten mallit, joiden on oltava eläinten ja tavaroiden lähetysten, joita siirretään unionin sisällä tai jotka tulevat unioniin, mukana.

(2) Jotta helpotetaan siirtymistä uusien eläinterveystodistusten ja yhdistettyjen eläinterveys- ja virallisten todistusten käyttöön unionin sisällä ja jäsenvaltioiden välillä tapahtuvissa lähetysten siirroissa ja mahdollistetaan toimijoiden ja toimivaltaisten viranomaisten henkilöstön asianmukainen koulutus kaikissa jäsenvaltioissa, on tarpeen vahvistaa siirtymäaika, jonka aikana jäsenvaltioiden toimivaltaisten viranomaisten olisi voitava käyttää ennen täytäntöönpanoasetusten (EU) 2020/2235, (EU) 2020/2236 ja (EU) 2021/403 soveltamispäivää sovellettavan lainsäädännön mukaisesti myönnettyjä todistuksia.

(3) Täytäntöönpanoasetuksessa (EU) 2020/2235 säädetään siirtymäajasta sellaisten eläinperäisiä tuotteita, yhdistelmätuotteita, ihmisravinnoksi tarkoitettuja ituja ja ihmisravinnoksi tarkoitettujen itujen tuotantoon tarkoitettuja siemeniä sisältävien lähetysten, joiden mukana on komission asetuksessa (EU) N:o 28/2012 (6) ja komission täytäntöönpanoasetuksessa (EU) 2019/628 (7) vahvistettujen mallien mukaisesti myönnetty asiaankuuluva todistus, unioniin tuloa varten. Sen vuoksi olisi oikeusvarmuuden vuoksi selvennettävä tällaisten todistusten käyttöä koskevan siirtymäajan kestoa.

(4) Komission asetus (EY) N:o 599/2004 (8) kumotaan täytäntöönpanoasetuksella (EU) 2020/2235 21 päivää huhtikuuta 2021. Kyseisessä asetuksessa vahvistetaan eläinten ja tavaroiden lähetysten unionin sisällä tapahtuvia siirtoja koskevien todistusten yhdenmukaistettu malli. Lisäksi kyseisessä asetuksessa säädetään yhdenmukaistettujen todistusmallien yhteensopivuudesta TRACES-järjestelmän (Trade Control and Expert System) kanssa ja helpotetaan tällaisten lähetysten unionin sisällä tapahtuvia siirtoja koskevaa sertifiointi- ja ilmoitusjärjestelmää. Jotta TRACES-järjestelmässä voitaisiin edelleen käyttää todistuksia, jotka on myönnetty ennen 21 päivää huhtikuuta 2021 sovelletun lainsäädännön mukaisesti, kyseisen asetuksen kumoamispäivää olisi muutettava täytäntöönpanoasetusten (EU) 2020/2236 ja (EU) 2021/403, sellaisina kuin ne ovat muutettuina tällä asetuksella, siirtymäaikojen päättymisen ottamiseksi huomioon.

(5) Täytäntöönpanoasetuksessa (EU) 2020/2236 säädetään siirtymäajasta sellaisten vesieläinten ja vesieläimistä saatavien eläinperäisten tuotteiden, joiden mukana on komission asetuksen (EY) N:o 1251/2008 (9) mukaisesti myönnetty asiaankuuluva eläinterveystodistus, unioniin tuloa varten. Sen vuoksi olisi oikeusvarmuuden vuoksi selvennettävä tällaisten todistusten käyttöä koskevan siirtymäajan kestoa.

(6) Jotta helpotetaan toimivaltaisten viranomaisten suorittamia tarvittavia järjestelyjä, joilla varmistetaan täytäntöönpanoasetuksen (EU) 2020/2236 noudattaminen vesieläinten ja vesieläimistä saatavien eläinperäisten tuotteiden lähetysten unionin sisällä tapahtuvien siirtojen osalta, olisi otettava käyttöön siirtymäaika, jonka aikana lähetysten mukana voi olla asetuksen (EY) N:o 1251/2008 mukaisesti myönnetty asiaankuuluva eläinterveystodistus.

(7) Täytäntöönpanoasetuksessa (EU) 2021/403 säädetään siirtymäajasta sellaisten maaeläinten ja niiden sukusolujen ja alkioiden lähetysten, joiden mukana on komission asetuksissa (EY) N:o 798/2008 (10) ja (EU) N:o 206/2010 (11), komission täytäntöönpanoasetuksissa (EU) N:o 139/2013 (12) ja (EU) 2018/659 (13), komission päätöksissä 2006/168/EY (14) ja 2010/472/EU (15) sekä komission täytäntöönpanopäätöksissä 2011/630/EU (16), 2012/137/EU (17) ja (EU) 2019/294 (18) vahvistettujen mallien mukaisesti myönnetty asiaankuuluva todistus, unioniin tuloa varten. Sen vuoksi olisi oikeusvarmuuden vuoksi selvennettävä tällaisten todistusten käyttöä koskevan siirtymäajan kestoa.

(8) Jotta helpotetaan toimivaltaisten viranomaisten suorittamia tarvittavia järjestelyjä, joilla varmistetaan täytäntöönpanoasetuksen (EU) 2021/403 noudattaminen maaeläinten ja niiden sukusolujen ja alkioiden lähetysten jäsenvaltioiden välillä tapahtuvien siirtojen osalta, olisi otettava käyttöön siirtymäaika, jonka aikana lähetysten mukana voi olla neuvoston direktiivien 64/432/ETY (19), 88/407/ETY (20), 89/556/ETY (21), 90/429/ETY (22), 91/68/ETY (23), 92/65/ETY (24), 2009/156/EY (25) ja 2009/158/EY (26) sekä komission päätöksen 2010/470/EU (27) mukaisesti myönnetty asiaankuuluva todistus.

(9) Koska täytäntöönpanoasetuksia (EU) 2020/2235, (EU) 2020/2236 ja (EU) 2021/403 sovelletaan 21 päivästä huhtikuuta 2021, myös tätä asetusta olisi sovellettava kyseisestä päivästä.

(10) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Täytäntöönpanoasetuksen (EU) 2020/2235 muuttaminen Korvataan täytäntöönpanoasetuksen (EU) 2020/2235 35 artikla seuraavasti: ”35 artikla Siirtymäsäännökset 1. Sellaisia eläinperäisiä tuotteita, yhdistelmätuotteita, ihmisravinnoksi tarkoitettuja ituja ja ihmisravinnoksi tarkoitettujen itujen tuotantoon tarkoitettuja siemeniä sisältävien lähetysten, joiden mukana on asetuksessa (EU) N:o 28/2012 ja täytäntöönpanoasetuksessa (EU) 2019/628 vahvistettujen mallien mukaisesti myönnetty asiaankuuluva todistus, tulo unioniin on hyväksyttävä 20 päivään lokakuuta 2021 saakka edellyttäen, että henkilö, jolla on mainitun asetuksen ja täytäntöönpanoasetuksen mukaisesti valtuudet allekirjoittaa todistus, on allekirjoittanut kyseisen todistuksen ennen 21 päivää elokuuta 2021. 2. Asetuksessa (EY) N:o 599/2004 vahvistettu unionin sisäisiin siirtoihin tarkoitettu yhdenmukainen todistusmalli hyväksytään unionin sisällä tapahtuvia siirtoja varten 17 päivään lokakuuta 2021 saakka. 3. Todistuksissa ja asetuksen (EY) N:o 599/2004 liitteessä olevia viittauksia kumottujen säädösten säännöksiin pidetään soveltuvin osin viittauksina vastaaviin korvaaviin säännöksiin vastaavuustaulukoiden mukaisesti.”

2 artikla Täytäntöönpanoasetuksen (EU) 2020/2236 muuttaminen Korvataan täytäntöönpanoasetuksen (EU) 2020/2236 10 artikla seuraavasti: ”10 artikla Siirtymäsäännökset 1. Sellaisia vesieläimiä ja vesieläimistä saatavia eläinperäisiä tuotteita sisältävien lähetysten, joiden mukana on asetuksessa (EY) N:o 1251/2008 vahvistetun mallin mukaisesti myönnetty asiaankuuluva eläinterveystodistus, tulo unioniin on hyväksyttävä 20 päivään lokakuuta 2021 saakka edellyttäen, että virallinen tarkastaja on allekirjoittanut kyseisen eläinterveystodistuksen ennen 21 päivää elokuuta 2021. 2. Sellaisia vesieläimiä ja vesieläimistä saatavia eläinperäisiä tuotteita sisältävien lähetysten, joiden mukana on asetuksessa (EY) N:o 1251/2008 vahvistetun mallin mukaisesti myönnetty asiaankuuluva eläinterveystodistus, unionin sisällä tapahtuvat siirrot on hyväksyttävä 17 päivään lokakuuta 2021 saakka. 3. Viittauksia todistuksissa oleviin kumottujen säädösten säännöksiin pidetään soveltuvin osin viittauksina vastaaviin korvaaviin säännöksiin vastaavuustaulukoiden mukaisesti.”

3 artikla Täytäntöönpanoasetuksen (EU) 2021/403 muuttaminen Korvataan täytäntöönpanoasetuksen (EU) 2021/403 27 artikla seuraavasti: ”27 artikla Siirtymäsäännökset 1. Sellaisia maaeläimiä ja niiden sukusoluja ja alkioita sisältävien lähetysten, joiden mukana on asetuksissa (EY) N:o 798/2008 ja (EU) N:o 206/2010, täytäntöönpanoasetuksissa (EU) N:o 139/2013 ja (EU) 2018/659, päätöksissä 2006/168/EY ja 2010/472/EU sekä täytäntöönpanopäätöksissä 2011/630/EU, 2012/137/EU ja (EU) 2019/294 vahvistettujen mallien mukaisesti myönnetty asiaankuuluva todistus, tulo unioniin on hyväksyttävä 20 päivään lokakuuta 2021 saakka edellyttäen, että henkilö, jolla on mainittujen asetusten, täytäntöönpanoasetusten, päätösten ja täytäntöönpanopäätösten mukaisesti valtuudet allekirjoittaa todistus, on allekirjoittanut kyseisen todistuksen ennen 21 päivää elokuuta 2021. 2. Tiettyjen sorkka- ja kavioeläinluokkien lähetysten, joiden mukana on neuvoston direktiiveissä 64/432/ETY (*1) ja 91/68/ETY (*2), direktiivissä 92/65/ETY ja neuvoston direktiivissä 2009/156/EY (*3) vahvistettujen mallien mukaisesti myönnetty asiaankuuluva todistus, jäsenvaltioiden välillä tapahtuvat siirrot on hyväksyttävä 17 päivään lokakuuta 2021 saakka. 3. Tiettyjen lintuluokkien ja niiden sukusolujen ja alkioiden lähetysten, joiden mukana on neuvoston direktiivissä 2009/158/EY (*4) vahvistetun mallin mukaisesti myönnetty asiaankuuluva todistus, jäsenvaltioiden välillä tapahtuvat siirrot on hyväksyttävä 17 päivään lokakuuta 2021 saakka. 4. Nautaeläinten tietyntyyppisten sukusolujen ja alkioiden lähetysten, joiden mukana on direktiiveissä 88/407/ETY ja 89/556/ETY vahvistettujen mallien mukaisesti myönnetty asiaankuuluva todistus, jäsenvaltioiden välillä tapahtuvat siirrot on hyväksyttävä 17 päivään lokakuuta 2021 saakka. 5. Lammas- ja vuohieläinten tietyntyyppisten sukusolujen ja alkioiden lähetysten, joiden mukana on päätöksessä 2010/470/EU vahvistetun mallin mukaisesti myönnetty asiaankuuluva todistus, jäsenvaltioiden välillä tapahtuvat siirrot on hyväksyttävä 17 päivään lokakuuta 2021 saakka. 6. Sikaeläinten tietyntyyppisten sukusolujen ja alkioiden lähetysten, joiden mukana on direktiivissä 90/429/ETY ja päätöksessä 2010/470/EU vahvistettujen mallien mukaisesti myönnetty asiaankuuluva todistus, jäsenvaltioiden välillä tapahtuvat siirrot on hyväksyttävä 17 päivään lokakuuta 2021 saakka. 7. Hevoseläinten tietyntyyppisten sukusolujen ja alkioiden lähetysten, joiden mukana on päätöksessä 2010/470/EU vahvistetun mallin mukaisesti myönnetty asiaankuuluva todistus, jäsenvaltioiden välillä tapahtuvat siirrot on hyväksyttävä 17 päivään lokakuuta 2021 saakka. 8. Tiettyjen mehiläisluokkien lähetysten, joiden mukana on direktiivissä 92/65/ETY vahvistetun mallin mukaisesti myönnetty asiaankuuluva todistus, jäsenvaltioiden välillä tapahtuvat siirrot on hyväksyttävä 17 päivään lokakuuta 2021 saakka. 9. Tiettyjen maaeläinluokkien ja niiden tiettyjen sukusolujen ja alkioiden lähetysten, joiden mukana on direktiivissä 92/65/ETY vahvistetun mallin mukaisesti myönnetty asiaankuuluva todistus, jäsenvaltioiden välillä tapahtuvat siirrot on hyväksyttävä 17 päivään lokakuuta 2021 saakka. 10. Viittauksia todistuksissa oleviin kumottujen säädösten säännöksiin pidetään soveltuvin osin viittauksina vastaaviin korvaaviin säännöksiin vastaavuustaulukoiden mukaisesti.

4 artikla Voimaantulo ja soveltaminen Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 21 päivästä huhtikuuta 2021.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä huhtikuuta 2021. Komission puolesta Puheenjohtaja Ursula VON DER LEYEN

(1) EUVL L 84, 31.3.2016, s. 1.

(2) EUVL L 95, 7.4.2017, s. 1.

(3) Komission täytäntöönpanoasetus (EU) 2020/2235, annettu 16 päivänä joulukuuta 2020, Euroopan parlamentin ja neuvoston asetusten (EU) 2016/429 ja (EU) 2017/625 soveltamissäännöistä siltä osin kuin on kyse eläinterveystodistusten malleista, virallisten todistusten malleista ja yhdistettyjen eläinterveys- ja virallisten todistusten malleista tiettyjen eläinten ja tavaroiden luokkien lähetysten unioniin tuloa ja unionin sisällä tapahtuvia siirtoja varten, tällaisia todistuksia koskevasta virallisesta sertifioinnista sekä asetuksen (EY) N:o 599/2004, täytäntöönpanoasetusten (EU) N:o 636/2014 ja (EU) 2019/628, direktiivin 98/68/EY ja päätösten 2000/572/EY, 2003/779/EY ja 2007/240/EY kumoamisesta (EUVL L 442, 30.12.2020, s. 1).

(4) Komission täytäntöönpanoasetus (EU) 2020/2236, annettu 16 päivänä joulukuuta 2020, Euroopan parlamentin ja neuvoston asetusten (EU) 2016/429 ja (EU) 2017/625 soveltamissäännöistä siltä osin kuin on kyse eläinterveystodistusten malleista vesieläinten ja tiettyjen vesieläimistä saatavien eläinperäisten tuotteiden lähetysten unioniin tuloa ja unionin sisällä tapahtuvia siirtoja varten, tällaisia todistuksia koskevasta virallisesta sertifioinnista ja asetuksen (EY) N:o 1251/2008 kumoamisesta (EUVL L 442, 30.12.2020, s. 410).

(5) Komission täytäntöönpanoasetus (EU) 2021/403, annettu 24 päivänä maaliskuuta 2021, Euroopan parlamentin ja neuvoston asetusten (EU) 2016/429 ja (EU) 2017/625 soveltamissäännöistä siltä osin kuin on kyse eläinterveystodistusten malleista sekä yhdistettyjen eläinterveys- ja virallisten todistusten malleista tiettyjen maaeläinluokkien ja niiden sukusolujen ja alkioiden lähetysten unioniin tuloa ja jäsenvaltioiden välillä tapahtuvia siirtoja varten, tällaisia todistuksia koskevasta virallisesta sertifioinnista sekä päätöksen 2010/470/EU kumoamisesta (EUVL L 113, 31.3.2021, s. 1).

(6) Komission asetus (EU) N:o 28/2012, annettu 11 päivänä tammikuuta 2012, todistuksia koskevista vaatimuksista tiettyjen elintarvikesekoitusten tuonnissa unioniin ja kuljetuksessa unionin kautta sekä päätöksen 2007/275/EY ja asetuksen (EY) N:o 1162/2009 muuttamisesta (EUVL L 12, 14.1.2012, s. 1).

(7) Komission täytäntöönpanoasetus (EU) 2019/628, annettu 8 päivänä huhtikuuta 2019, virallisten todistusten malleista tietyille eläimille ja tavaroille sekä asetuksen (EY) N:o 2074/2005 ja täytäntöönpanoasetuksen (EU) 2016/759 muuttamisesta näiden todistusmallien osalta (EUVL L 131, 17.5.2019, s. 101).

(8) Komission asetus (EY) N:o 599/2004, annettu 30 päivänä maaliskuuta 2004, eläinten ja eläinperäisten tuotteiden yhteisön sisäiseen kauppaan liittyvän yhdenmukaisen todistusmallin ja tarkastuspöytäkirjan hyväksymisestä (EUVL L 94, 31.3.2004, s. 44).

(9) Komission asetus (EY) N:o 1251/2008, annettu 12 päivänä joulukuuta 2008, neuvoston direktiivin 2006/88/EY täytäntöönpanosta vesiviljelyeläinten ja niistä saatavien tuotteiden markkinoille saattamista ja yhteisöön tuontia koskevien edellytysten ja todistusvaatimusten osalta ja tartunnanlevittäjälajien luettelon vahvistamiseksi (EUVL L 337, 16.12.2008, s. 41).

(10) Komission asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).

(11) Komission asetus (EU) N:o 206/2010, annettu 12 päivänä maaliskuuta 2010, sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista (EUVL L 73, 20.3.2010, s. 1).

(12) Komission täytäntöönpanoasetus (EU) N:o 139/2013, annettu 7 päivänä tammikuuta 2013, eläinten terveysvaatimuksista tuotaessa tiettyjä lintuja unioniin sekä lintujen tuontiin liittyvistä karanteenivaatimuksista (EUVL L 47, 20.2.2013, s. 1).

(13) Komission täytäntöönpanoasetus (EU) 2018/659, annettu 12 päivänä huhtikuuta 2018, elävien hevoseläinten sekä hevoseläinten siemennesteen, munasolujen ja alkioiden unioniin saapumista koskevat edellytykset (EUVL L 110, 30.4.2018, s. 1).

(14) Komission päätös 2006/168/EY, tehty 4 päivänä tammikuuta 2006, eläinten terveyttä ja eläinlääkärintodistuksia koskevista vaatimuksista naudan alkioiden tuonnissa yhteisöön ja päätöksen 2005/217/EY kumoamisesta (EUVL L 57, 28.2.2006, s. 19).

(15) Komission päätös 2010/472/EU, annettu 26 päivänä elokuuta 2010, lammas- ja vuohieläinten siemennesteen, munasolujen ja alkioiden tuonnista unioniin (EUVL L 228, 31.8.2010, s. 74).

(16) Komission täytäntöönpanopäätös 2011/630/EU, annettu 20 päivänä syyskuuta 2011, naudansukuisten kotieläinten siemennesteen tuonnista unioniin (EUVL L 247, 24.9.2011, s. 32).

(17) Komission täytäntöönpanopäätös 2012/137/EU, annettu 1 päivänä maaliskuuta 2012, siansukuisten kotieläinten siemennesteen tuonnista unioniin (EUVL L 64, 3.3.2012, s. 29).

(18) Komission täytäntöönpanopäätös (EU) 2019/294, annettu 18 päivänä helmikuuta 2019, sellaisten alueiden ja kolmansien maiden luettelosta, joista koirien, kissojen ja frettien tuonti unioniin on sallittu, sekä tällaisessa tuonnissa käytettävästä eläinten terveystodistuksen mallista (EUVL L 48, 20.2.2019, s. 41).

(19) Neuvoston direktiivi 64/432/ETY, annettu 26 päivänä kesäkuuta 1964, eläinten terveyteen liittyvistä ongelmista yhteisön sisäisessä nautaeläinten ja sikojen kaupassa (EYVL 121, 29.7.1964, s. 1977).

(20) Neuvoston direktiivi 88/407/ETY, annettu 14 päivänä kesäkuuta 1988, eläinten terveyttä koskevista vaatimuksista yhteisön sisäisessä naudansukuisten kotieläinten siemennesteen kaupassa ja tuonnissa (EYVL L 194, 22.7.1988, s. 10).

(21) Neuvoston direktiivi 89/556/ETY, annettu 25 päivänä syyskuuta 1989, eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista (EYVL L 302, 19.10.1989, s. 1).

(22) Neuvoston direktiivi 90/429/ETY, annettu 26 päivänä kesäkuuta 1990, eläinten terveyttä koskevista vaatimuksista yhteisön sisäisessä siansukuisten kotieläinten siemennesteen kaupassa ja tuonnissa (EYVL L 224, 18.8.1990, s. 62).

(23) Neuvoston direktiivi 91/68/ETY, annettu 28 päivänä tammikuuta 1991, eläinten terveyttä koskevista vaatimuksista yhteisön sisäisessä lampaiden ja vuohien kaupassa (EYVL L 46, 19.2.1991, s. 19).

(24) Neuvoston direktiivi 92/65/ETY, annettu 13 päivänä heinäkuuta 1992, eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset (EYVL L 268, 14.9.1992, s. 54).

(25) Neuvoston direktiivi 2009/156/EY, annettu 30 päivänä marraskuuta 2009, eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta (EUVL L 192, 23.7.2010, s. 1).

(26) Neuvoston direktiivi 2009/158/EY, annettu 30 päivänä marraskuuta 2009, eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista (EUVL L 343, 22.12.2009, s. 74).

(27) Komission päätös 2010/470/EU, tehty 26 päivänä elokuuta 2010, terveystodistusten malleista hevos-, lammas- ja vuohieläinten siemennesteen, munasolujen ja alkioiden sekä sikaeläinten munasolujen ja alkioiden unionin sisäistä kauppaa varten (EUVL L 228, 31.8.2010, s. 15).